होली का डाढ़ा पूर्व या उत्तर में गिरे तो सुखद रहेगा साल
ग्रामीण क्षेत्रों में आज भी होली का डाढ़ा गिरने की दिशा से वर्ष में होने वाले लाभ हानि का आंकलन किया जाता है। पंचागों में भी इसका उल्लेख मिलता हैं। मान्यता है कि अगर होलिका दहन के समय आंधी चले या बारिश हो तो यह लाभदायक होता हैं। इससे फसलों की पैदावार अच्छी होती हैं। किसानों , व्यापारियों को लाभ होता हैं।
पंडित मनोज तिवारी कहते है कि यह हवा की दिशा के हिसाब से देखा जाता हैं। होलिका दहन के समय जिस दिशा की ओर हवा चल रही होगी इसी दिशा की ओर होलिका का डाढ़ा गिरता है। इससे वर्ष भर मौसम के साथ फसल, व्यापार आदि के बारे में भी ज्योतिष के अनुसार आंकलन किया जाता हैं। ग्रामीण क्षेत्रों में किसान इससे आने वाली फसलों का अनुमान भी लगाते हैं।
जिले में दो दिन खेली जाती है होली
आमतौर पर देश में एक ही दिन होली खेली जाती हैं। कई स्थानों पर रंग पंचमी पर्व को उत्साह के साथ मनाया जाता हैं। दतिया जिले में दो दिन होली खेलने की परंपरा हैं। चैत्र कृष्ण प्रतिपदा को लोग रंगों की होली खेलते हैं। द्वितीया गुलाल अबीर की होली खेली जाती हैं। इस दिन बड़े गोविंद मंदिर से निकलने वाले नगाड़े के साथ होली के त्योहार का समापन किया जाता हैं।
यह रहेगा होलिका दहन का मुहूर्त
पं. तिवारी के अनुसार 12 मार्च को रात्रि 8.23 मिनट तक की पूर्णिमा हैं। इसके बाद चैत्र माह शुरू हो जाएगा। ऐसे में 12 मार्च को शाम 6.41 बजे से रात्रि 8.23 मिनट तक होलिका दहन करना शुभ रहेगा। इसी समय होलिका का विधि विधान से पूजन कर होलिका दहन करना चाहिए।
किस दिशा में गिरे डाढ़ा तो क्या संकेत
पूर्व: सुखद एवं लाभ कारक
दक्षिण-पूर्व: आगजनी कारक
दक्षिण: पीड़ा कारक
दक्षिण-पश्चिम: हानिकारक
पश्चिम: सामान्य
उत्तर-पश्चिम: चक्रवात व आंधी कारक
उत्तर: सुखद व लाभ कारक
पूर्व-उत्तर: वर्षा कारक
रोचक बातें
hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva mag_Deva mag_Deva mag_Deva mag_Deva bho_Deva hin_Deva mag_Deva hin_Deva